laion/Wikipedia-Exotic huggingface dataset:
স্টিফেন কুক (ক্রিকেটার)

স্টিফেন ক্রেগ কুক (ইংরেজি: Stephen Cook; জন্ম: ২৯ নভেম্বর, ১৯৮২) ট্রান্সভাল প্রদেশের জোহানেসবার্গে জন্মগ্রহণকারী সাবেক দক্ষিণ আফ্রিকান টেস্ট ক্রিকেটার। ‘প্রোটিয়াস’ নামে খ্যাত দক্ষিণ আফ্রিকা ক্রিকেট দলের অন্যতম সদস্য তিনি। সাবেক টেস্টে ক্রিকেটার জিমি কুক তার পিতা। মূলতঃ ধ্রুপদী ডানহাতি উদ্বোধনী ব্যাটসম্যান তিনি ও মাঝে-মধ্যে ডানহাতি মিডিয়াম বোলিং করে থাকেন স্টিফেন কুক। ব্যতিক্রমধর্মী উদ্বোধনী ব্যাটসম্যান হিসেবে প্রথম-শ্রেণীর ক্রিকেটে ২০,০০০-এরও বেশি রানের অধিকারী সাবেক টেস্ট ক্রিকেটার জিমি কুক তার বাবা। ২০০১ সালে গটেংয়ের পক্ষে অভিষেক ঘটে তার। এরপর লায়ন্সের পক্ষে খেলেন। ২০১০ সালে এক ইনিংসে ৩৯০ রান তোলেন। এরফলে দক্ষিণ আফ্রিকাসহ আন্তর্জাতিক অঙ্গনে প্রথম-শ্রেণীর ক্রিকেটে অনেকগুলো রেকর্ড ভঙ্গ করেন। ফলশ্রুতিতে দক্ষিণ আফ্রিকা এ দলে অন্তর্ভুক্ত হন। ১৮ জানুয়ারি, ২০১৬ তারিখে দক্ষিণ আফ্রিকা টেস্ট দলে যুক্ত হন। অভিষেক টেস্টে ইংল্যান্ডের বিপক্ষে শতরান করেন। এরফলে ষষ্ঠ দক্ষিণ আফ্রিকান ও শততম টেস্ট ক্রিকেটার হিসেবে এ কীর্তিগাথায় অংশীদার হন তিনি। চতুর্থ টেস্টের প্রথমদিনেই তার এ শতকটি আসে। দক্ষিণ আফ্রিকার প্রথম-শ্রেণীর ক্রিকেটে সর্বাধিক রান সংগ্রহের রেকর্ড ধারণ করে আছেন। ২৫ অক্টোবর, ২০০৯ তারিখে ওয়ারিয়র্সের বিপক্ষে ৬৪৮ বল মোকাবেলা করে ৩৯০ রান করেন। এ সংগ্রহটি দলেরও প্রথম ত্রি-শতক রান ছিল। এরপূর্বে তার বাবার করা ৩১৩ ও ড্যারিল কালিনানের পূর্বেকার রেকর্ড ৩৩৭ রানের দর্শক ছিলেন। এ প্রসঙ্গে পরবর্তীতে মন্তব্য করেন যে, বাগানে যখন আমার ভাই ও আমি ক্রিকেট খেলতাম তখন আমরা কেউই বাবার করা ৩১৩ রানের রেকর্ডের টিকিটিও ছুঁতে পারতাম না। কুকের করা এ সংগ্রহটি দ্বাদশ সর্বোচ্চ ও প্রথম-শ্রেণীর ক্রিকেটের ইতিহাসে চতুর্থ দীর্ঘতম সংগ্রহ। এতে তিনি চৌদ্দ ঘণ্টারও অধিক সময় ব্যয় করেন। থামি সোলকিলের সাথে রেকর্ড ভাঙ্গা ৩৬৫ রানের জুটি গড়েন তিনি যা দক্ষিণ আফ্রিকার প্রথম-শ্রেণীর ক্রিকেটেও একটি রেকর্ড। "Stephen Cook"। Cricinfo। সংগ্রহের তারিখ ২০১৬-০১-২২।  "Cook smashes South African batting record"। CricInfo। ESPN। ২৫ অক্টোবর ২০০৯। সংগ্রহের তারিখ ১১ জুলাই ২০১১।  "Parnell included in South Africa A squad"। CricInfo। ESPN। ১০ জুন ২০১০। সংগ্রহের তারিখ ১১ জুলাই ২০১১।  "Stephen Cook eager to take Test chance"। ESPNcricinfo। ESPN Sports Media। ১৮ জানুয়ারি ২০১৬। সংগ্রহের তারিখ ১৮ জানুয়ারি ২০১৬।  "England tour of South Africa, 4th Test: South Africa v England at Centurion, Jan 22-26, 2016"। ESPNcricinfo। ESPN Sports Media। ২২ জানুয়ারি ২০১৬। সংগ্রহের তারিখ ২২ জানুয়ারি ২০১৬।  "SuperSport Series, Warriors v Lions at East London, Oct 22-25, 2009"। CricInfo। সংগ্রহের তারিখ ২০০৯-১০-২৫।  "Records / Lions / First-class matches / High scores"। CricInfo। সংগ্রহের তারিখ ২০০৯-১০-২৫।  "Cook basks in 'almost perfect' innings"। CricInfo। ESPN। ২৭ অক্টোবর ২০০৯। সংগ্রহের তারিখ ১১ জুলাই ২০১১।  "4th Test: South Africa v England at Centurion, Jan 22-26, 2016 - Cricket Scorecard - ESPN Cricinfo"।  "3rd Test: Australia v South Africa at Adelaide, Nov 24-27, 2016 - Cricket Scorecard - ESPN Cricinfo"।  নিল ম্যাকেঞ্জি আলভিরো পিটারসন দক্ষিণ আফ্রিকা জাতীয় ক্রিকেট দল টেস্ট ক্রিকেট অভিষেকে শতরান করার তালিকা ইএসপিএনক্রিকইনফোতে স্টিফেন কুক (ইংরেজি) ক্রিকেটআর্কাইভে স্টিফেন কুক (সদস্যতা প্রয়োজনীয়) (ইংরেজি) "Cook basks in 'almost perfect' innings"। CricInfo। ESPN। ২৭ অক্টোবর ২০০৯।
ইল সেরভিতরে দি দুয়ে পাদ্রনি

ইল সেরভিতরে দি দুয়ে পাদ্রনি (ইতালীয়: Il servitore di due padroni; বাংলা: দুইজন কর্তার দাস) ইতালীয় নাট্যকার কার্লো গোলদোনি কর্তৃক ১৭৪৬ সালে রচিত একটি কমেডি। ত্রোফালদিনো বাতাক্কিয়্যু  – প্রথমে বিয়েত্‌রিচের পরিচারক, এবং পরবর্তীতে ফ্লোরিন্দোর। যার স্মারালদিনার প্রতি ভালোবাসার আকর্ষণ ছিল। বিয়েত্‌রিচে রাসপোনি  – ত্রোফালদিনোর মালিক, তুরীন নিবাসী একজন মহিলা এবং যার ফ্লোরিন্দোর প্রতি ভালোবাসার আকর্ষণ ছিল। ফ্লোরিন্দো আরেতুসি  – ত্রোফালদিনোর মালিক, তুরীন নিবাসী এবং যার বিয়েত্‌রিচের প্রতি ভালোবাসার আকর্ষণ ছিল। প্যান্তালোন ডি ভিসেন্তা  – একজন ব্যবসায়ী। স্মারালদিনা  – ক্লেরিচের পরিচারিকা এবং যার ত্রোফালদিনোর প্রতি ভালোবাসার আকর্ষণ ছিল। ক্লেরিচে  – প্যান্তালোনের কন্যা এবং সিলভিওর প্রেমিকা। সিলভিও  – ডক্টর লোম্বার্দির ছেলে এবং ক্লেরিচের প্রেমিক। ডক্টর লোম্বার্দি  – সিলভিওর বাবা। বিঘ্রেল্লা  – বেয়ারা ১ বেয়ারা ২ কুলি ১ কুলি ২ গ্রন্থাগারে (ওয়ার্ল্ডক্যাট ক্যাটালগ) ইল সেরভিতরে দি দুয়ে পাদ্রনি
আফ্রিকান রিভার মার্টিন

আফ্রিকান রিভার মার্টিন (বৈজ্ঞানিক নামঃ Pseudochelidon eurystomina)হচ্ছে প্যাসারিন জাতের পাখি। তবে কোন কোন রিভার মার্টিন শ্যালো পরিবার এর উপ পরিবারের সদস্য। প্রথম যখন আফ্রিকান রিভার মার্টিন আবিষ্কার করা হয় তখন এদেরকে শ্যালো পাখি হিসেবে শনাক্ত করা হয়। আফ্রিকান রিভার মার্টিন বড় আকারের শ্যালো পাখি যারা প্রধানত কালো রঙের হয়, মাথার দিকে নীলচে-সবুজ আভা থাকে। জার্মান জীববিজ্ঞানী গুস্তাব হার্টলাউব ১৮৬১ সালে সর্বপ্রথম আফ্রিকান রিভার মার্টিন সম্পর্কে বর্ণনা করেন, প্রথম দিকে তিনি একে শ্যালো ও মার্টিন পরিবারের সদস্য মনে করেন নি, তিনি একে রোলার দের সাথে স্থান দেন। ১৯৩৮ সালে পারসি লোয়ে প্রমাণ করেন এরা শ্যালো এবং মার্টিনের নিকটাত্মীয় কিন্তু তাদের থেকে বেশ আলাদা হওয়ায় তিনি এদেরকে শ্যুডোচেলিডোনিডি উপপরিবারে স্থান দেন। প্রাপ্তবয়স্ক আফ্রিকার নদী মার্টিন লম্বায় ১৪ সেমি। এরা প্রধানত কালো বর্ণের পালকে মোড়া থাকে, মাথার দিকে সিল্কি নীলচে-সবুজ আভা। এদের ওড়ার পাখা কালো। এদের লেজ ৪.৮ সেমি লম্বা। এদের পায়ের রঙ বাদামী, চোখ লাল, ঠোঁট কমলা লাল। পাখার দৈর্ঘ্য ১৪ সেমি। সাধারণভাবে পুরুষ ও স্ত্রী পাখি দেখতে একই রকম। আফ্রিকার নদী মার্টিন খুব ভালো এবং দ্রুত উড়তে পারে। প্রজাতি ভেদে এদের ডাকার ধরন ভিন্ন। কিইই-র-র, চিই-চিই এরকম ছোট ছোট শব্দে এরা ডাকাডাকি করি। দলবেধে চির-চির-চির করে ডাকে, অভিবাসনের সময়ে এরা খুবই ডাকাডাকি করে। আফ্রিকান রিভার মার্টিন কঙ্গোর কঙ্গো নদী এবং এর শাখা উবাংগি নদীর আশেপাশে বাস করে। আফ্রিকার এই এলাকা সম্পর্কে খুবই কম জানা যায়। ধারণা করা হয় এরা কাসাই নদী সহ আশপাশের অন্যান্য নদীতে বাস করে। গ্যাবনের দক্ষিণাংশেও এদের দেখতে পাওয়া যায়। তবে এরা এখানে স্থায়ীভাবে বাস করে নাকি শীতে অভিবাসী হয়ে আসে সেটা সুনিশ্চিত নয়। আফ্রিকান রিভার মার্টিন দল বেঁধে থাকে। ওড়ার সময়ে এরা জোড়া অথবা ছোট ছোট দলে বিভক্ত হয়ে ডাকাডাকি করে এবং একে অন্যকে তাড়ায়। এরা কলোনি আকারে জঙ্গল ঘেষা নদীর বালু তীরে বাসা বাধে। একটি কলোনিতে ৮০০ মত পাখি থাকতে পারে। প্রতি জোড়া পাখি বালিতে ১-২ মিটার লম্বা টানেলাকৃতির গর্ত খোঁড়ে। টানেলে শেষ প্রান্তে অল্প কিছু খড়, পাতা জমিয়ে সেখানে দুই থেকে চারটি ডিম পাড়ে। এদের ডিম ফুটে বাচ্চা বের হওয়ার সময় অজানা, তবে ধারণা করা হয় পিতা-মাতা উভয়েই বাচ্চার যত্ন নেয়। BirdLife International (২০১২)। "Pseudochelidon eurystomina"। IUCN Red List of Threatened Species। IUCN। 2012: e.T22712036A38536798। ডিওআই:10.2305/IUCN.UK.2012-1.RLTS.T22712036A38536798.en। সংগ্রহের তারিখ ২৭ আগস্ট ২০১৬।  Hartlaub, Gustav (১৮৬১)। "Ueber einige neue Vögel Westafrica's"। Journal für Ornithologie (German ভাষায়)। 9 (1): 12। ডিওআই:10.1007/BF02002444। উদ্ধৃতি শৈলী রক্ষণাবেক্ষণ: অচেনা ভাষা (link) Turner & Rose (1989) pp. 85–86. Lowe, P R (১৯৩৮)। "Some anatomical notes on the genus Pseudochelidon (Hartlaub) with reference to its taxonomic position"। Ibis। 2 (3): 429–437। ডিওআই:10.1111/j.1474-919x.1938.tb00576.x।  উইকিমিডিয়া কমন্সে আফ্রিকান রিভার মার্টিন সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Pseudochelidon eurystomina Videos on the Internet Bird Collection Calls at Xeno-canto
ন্যাশনাল ব্যাংক অব পাকিস্তান

ন্যাশনাল ব্যাংক অব পাকিস্তান (NBP) হচ্ছে পাকিস্তানের একটি প্রধান বাণিজ্যিক ব্যাংক এবং এর সদরদপ্তর করাচীতে অবস্থিত। রাষ্ট্রায়ত্ত ব্যাংক হওয়া সত্বেও এটি বাণিজ্যিক কার্যক্রম পরিচালনা করে। ব্যাংকটি বাণিজ্যিক এবং পাবলিক উভয় ব্যাংকিং সেবাই প্রদান করে। মূলধন বাজারে ব্যাংকটির অবস্থান প্রধান। এটি বিনিয়োগ ব্যাংকিং,রিটেইল এবং কনজ্যুমার ব্যাংকিং,কর্পোরেট বিনিয়োগ ব্যাংকিং,কৃষি অর্থায়ন, সঞ্চিতি সেবা ইত্যাদি ব্যাংকিং সেবা প্রদান করে। ২০১২-এর হিসেবে ব্যাংকটির পাকিস্তানে ১,২৮০ টি শাখা রয়েছে এবং সম্পদের পরিমাণ মার্কিন ডলারের হিসাবে ১২.২৯৩ বিলিয়ন ডলার। দেশের বাইরেও এর কিছু অফিস বেইজিং,তাশখন্দ,শিকাগো,লন্ডন এবং টরেন্টোতে অবস্থিত। কনজ্যুমার পন্যে উৎপাদনে এটি সমাজে ব্যাপক সহযোগীতা করে থাকে এবং সামজিক কর্তব্য পালন করে থাকে। জনসংখ্যার নিম্ন এবং মধ্য আয়ের মানুষদের সুবিধার জন্য বিশেষভাবে কিছু সঞ্চয় হিসাব পদ্বতি তৈরি করা হয়েছে। এটি বিশেষভাবে কিছু ক্ষুদ্র অর্থায়ন করে থাকে অনেক ক্ষেত্রে। যেমন : কৃষি,ব্যবসায় এবং শিল্প ক্ষেত্রে, কার্য-ই-হাসনা হিসাব শিক্ষার্থীদের জন্য,বেকার লোকদের আত্ন-কর্মসংস্থান লোনেরর হিসাব পদ্বতি,গন পরিবহন হিসাব পদ্বতি ইত্যাদি। ইসলামী শরীয়াত পদ্বতিতেও অনেক ক্ষেত্রে ব্যাংকিং সেবা প্রদান করে। প্রবাসী পাকিস্তানিদের পাঠানো টাকা উত্তোলনের জন্য আলাদা রেমিটেন্স সেবাও প্রদান করে থাকে। ব্যাংকটি প্রতিবছর উর্দু এবং অন্যান্য স্বীকৃত ভাষায় লিখিত সেরা বই রচয়িতাদের পুরস্কার প্রদান করে। পাকিস্তানের ক্রীড়া ক্ষেত্রে ন্যাশনাল ব্যাংক অব পাকিস্তান হচ্ছে সবচেয়ে বড় পৃষ্ঠপোষক। ১৯৪৯ সালে ন্যাশনাল ব্যাংক অব পাকিস্তান অধ্যাদেশ বলে ন্যাশনাল ব্যাংক অব পাকিস্তান প্রতিষ্ঠিত হয় রাষ্ট্রায়ত্ব মালিকানায়। যখন পাকিস্তান কেন্দ্রীয় ব্যাংকের কোনো শাখা ছিলনা তখন ন্যাশনাল ব্যাংক অব পাকিস্তান কেন্দ্রীয় ব্যাংকের এজেন্ট হিসেবে কার্যক্রম পরিচালনা করতো। এটি সরকারের ট্রেজারি কার্যক্রমও পরিচালনা করতো। এর প্রথম শাখা ছিল পূর্ব পাকিস্তানের পাট উৎপন্ন এলাকায় কিন্তু অফিস ছিল করাচী এবং লাহোরে। বাংলাদেশ ব্যাংক; বাংলাদেশের ব্যাংকসমূহের তালিকা। "NBP Annual Report 2015" (পিডিএফ)। NBP.com.pk। সংগ্রহের তারিখ ১০ এপ্রিল ২০১৬।  "সংরক্ষণাগারভুক্ত অনুলিপি" (পিডিএফ)। ৭ এপ্রিল ২০০৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ ডিসেম্বর ২০১৬।  ব্যাংকের অফিসিয়াল ওয়েবসাইট ওয়েব্যাক মেশিনে আর্কাইভকৃত ৭ ডিসেম্বর ২০১২ তারিখে।
সাওদা বিনতে জামআ

সাওদা বিনতে জামা ছিলেন মুহাম্মাদের স্ত্রী এবং মুসলিমরা তাকে উম্মুল মুমিনুন হিসাবে সম্মান করে। সাওদা বিনতে জামার পিতা যা’মা ইবনে কাস মক্কার কুরাইশ গোত্রের আমির ইবনে লুআই বংশের ছিলেন। তার মাতা আল-সামস্ বিনতে কাস মদিনার বংশের বনু নাজযার। তিনি ইসলামের প্রাথমিক পর্যায়ে যারা আবিসিনিয়ায় মুহাম্মদের নির্দেশে হিজরত করেছিলেন তিনি তাদের অন্যতম ছিলেন। তিনি আস-সাকরান ইবনে আমরকে বিয়ে করেন। তাদের ছেলে আবদুর রহমান ইবনে সাকরান জালুলা যুদ্ধে নিহত হন। Tabari, Tarikh al-Rusul wa’l Muluk. Translated by Landau-Tasseron, E. (1998). Biographies of the Prophet’s Companions and Their Successors vol. 39 p. 169. New York: SUNY Press. "ইবনে কাসির, মুহাম্মদ ( সাঃ ) এর স্ত্রীগণ"। ২ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৮।  "আর রাহীকুল মাখতূম | Page 12 of 37 | Shibir Online Library"। Shibir Online Library (ইংরেজি ভাষায়)। ২০১৪-০৫-০৮। সংগ্রহের তারিখ ২০১৮-০৯-০১। [স্থায়ীভাবে অকার্যকর সংযোগ] Vacca, V. "Sawda Bint Zamʿa." Encyclopaedia of Islam, First Edition (1913-1936). Brill Online, 2012. Reference. 2 October 2012. 2 Muslims.com SAWDA bint Zam'a
তেমু

তেমু বা আলপাইন চোঘ (বৈজ্ঞানিক নামঃ Pyrrhocorax graculus), হলুদ ঠোঁটের চোঘ নামেও পরিচিত, কাক পরিবারের সদস্যা। পাইরোকোর‍্যাক্স গণের মাত্র দুটি প্রজাতি রয়েছে এরা তার একটি। এদের দুটি উপ প্রজাতি স্পেন থেকে শুরু করে ইউরোপের দক্ষিণাংশে এবং উত্তর আফ্রিকা থেক মধ্য এশিয়া এবন নেপালের উচু পার্বত্য এলাকায় বাস করে। এরাই সম্ভবত পাখিদের মধ্যে সব থেকে উচুতে বাসা বাঁধা পাখি। ১৭৬৬ সালে ক্যারোলাস লিনিয়াস তার সিস্টেমা ন্যাচারাই গ্রন্থে আলপাইন চোঘকে প্রথমে করভাস গ্রাকুলাস হিসেবে উল্লেখ করেন। ১৭৭১ সালে ইংরেজ পক্ষীবিদ মারমাডিউক টুন্সটাল তার অর্নিথোলজিয়া ব্রিটানিকারে একে পাইরোকোর‍্যাক্স গণে স্থানান্তর করেন। এদের গণ নাম এসেছে গ্রীক πύρρος (purrhos), "অগ্নি শিখার রঙ", and κόραξ (korax), "দাঁড় কাক" থেকে। পূর্নবয়স্ক নোমিনেট, আলপাইন চোঘের উপ প্রজাতি, পাখনার রঙ কুচকুচে কালো, ছোট হলুদ ঠোঁট, গাঢ় বাদামী আইরিস এবং লাল পা। এরা লাল ঠোঁট চোঘ থেকে সামান্য ছোট, ৩৭-৩৯ সেমি লম্বা, লেজ ১২-১৪ সেমি এবং ডানার দৈর্ঘ্য ৭৫-৮৫ সেমি। এরা ভালো উড়তে পারে। পুরুষ এবং স্ত্রী পাখি দেখতে একই রকম হলেও পুরুষ পাখি আকারে কিছুটা বড় হয়। আলপাইন পাখি পর্বত এলাকায় দেখতে পাওয়া যায়। স্পেনের পূর্বাঞ্চল থেকে ইউরোপের দক্ষিণাঞ্চল, মধ্য এশিয়ার আল্পস পর্বত মালা, হিমালয় থেকে চীনের পশ্চিমাঞ্চলে এরা বাস করে। মরোক্কো। কর্সিকা এবং ক্রিট এ এদের দেখতে পাওয়া যায়। এরা এদের নির্দিষ্ট অঞ্চলেই বাস করে, কখনো অভিবাসী হয় না। আলপাইন চোঘ একগামী, শীত ও গ্রীষ্মকালে এবং বছরের পর বছর এরা সংগীর প্রতি টান দেখিয়ে থাকে। এরা মে'র শুরুর দিকে বাসা তৈরী শুরু করে। এরা কলোনি আকারে না থাকলে পাশাপাশি কয়েক জোড়া পাখি বাসা বাঁধে। এরা ৩ থেকে ৫ টি ডিম পাড়ে। ডিমের রঙ ক্রিম অথবা হালকা সবুজাভ হয়, ছোট ছোট বাদামী ফোটা থাকে। স্ত্রী পাখি ১৪-২১ দিন ডিমে তা দেওয়ার পরে বাচ্চা ফুটে বের হয়। "Pyrrhocorax graculus"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2012। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Linnaeus, C. (১৭৬৬)। Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio duodecima (লাতিন ভাষায়)। Holmiae. (Laurentii Salvii)। পৃষ্ঠা 158।  Tunstall, M. (১৭৭১)। Ornithologia Britannica: seu Avium omnium Britannicarum tam terrestrium, quam aquaticarum catalogus, sermone Latino, Anglico et Gallico redditus (লাতিন ভাষায়)। London, J. Dixwell। পৃষ্ঠা 2।  "Chough Pyrrhocorax pyrrhocorax [Linnaeus, 1758]"। BTOWeb BirdFacts। British Trust for Ornithology। ২৪ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০০৮।  Snow, David; Perrins, Christopher M., সম্পাদকগণ (১৯৯৮)। The Birds of the Western Palearctic concise edition (2 volumes)। Oxford: Oxford University Press। পৃষ্ঠা 1464–1466। আইএসবিএন 0-19-854099-X।  Ageing and sexing (PDF; 0.86 MB) by Javier Blasco-Zumeta & Gerd-Michael Heinze Alpine chough videos, photos & sounds ওয়েব্যাক মেশিনে আর্কাইভকৃত ৬ জুন ২০১৬ তারিখে on the Internet Bird Collection উইকিমিডিয়া কমন্সে Pyrrhocorax graculus (Alpine chough) সংক্রান্ত মিডিয়া রয়েছে।
বতসোয়ানা–বাংলাদেশ সম্পর্ক

বাংলাদেশ–বতসোয়ানা সম্পর্ক হল বাংলাদেশ এবং বতসোয়ানা রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশ এবং বতসোয়ানা উভয়েই পারস্পরিক অর্থনৈতিক কর্মকাণ্ড সম্প্রসারণে আগ্রহ প্রকাশ করেছে এবং সেই মর্মে প্রয়োজনীয় পদক্ষেপ গ্রহণে উদ্যোগী হয়েছে। বতসোয়ানা বাংলাদেশে যৌথ বস্ত্রশিল্প স্থাপনে আগ্রহ প্রকাশ করেছে। ঔষধ শিল্পের উন্নয়নে বাংলাদেশের সহযোগিতাও তারা কামনা করেছে। ২০০৯ সালে নিট পোশাকশিল্প মালিকদের সংগঠন বাংলাদেশ নিটওয়ার ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন (বিকেএমইএ) এর সভাপতিসহ উচ্চপদস্থ ব্যবসায়ীদের একটি দল ২০০৯ সালে বতসোয়ানায় সফর করে। এ সফরের উদ্দেশ্য ছিল দ্বিপাক্ষিক বাণিজ্য ও বিনিয়োগ বাড়ানোর জন্য যথাযথ পথের অনুসন্ধান। একই বছর, বাংলাদেশ এবং বতসোয়ানার মধ্যে ধারণক্ষমতা বৃদ্ধি, অর্থনৈতিক ও ব্যবসায়িক তথ্য বিনিময়, রপ্তানি উন্নয়ন, ভাবমূর্তির তৈরি এবং ক্ষুদ্র ও ছোট উদ্যোগে বিনিয়োগ প্রভৃতি বিষয়ে একটি সমঝোতা স্মারক স্বাক্ষরিত হয়। ২০১৩ সালে বাংলাদেশ বাণিজ্য মন্ত্রণালয়ের একটি দল বতসোয়ানায় সফর করে। খেলাধুলা ও সংস্কৃতি খাতে বাংলাদেশের সাথে একটি চুক্তির ব্যাপারে বতসোয়ানা আগ্রহ প্রকাশ করেছে। বতসোয়ানার সাবেক রাষ্ট্রপতি ফেস্টাস গোন্তেবানিয়ে মোগ্যা বতসোয়ানার ক্রিকেটের উন্নয়নের জন্য বাংলাদেশের সমর্থন ও সহযোগিতা আশা করে। বতসোয়ানা কৃষি খাতের উন্নয়নের জন্য বাংলাদেশি কৃষিবিদদের নিয়োগের ব্যাপারে আগ্রহ প্রকাশ করে। ২০১৩ সালে চিকিৎসক, নার্স এবং প্রকৌশলীসহ প্রায় ২০,০০০ বাংলাদেশি কর্মকর্তা বতসোয়ানায় নিয়োজিত হয়। "Botswana shows interest to recruit Bangladeshi professionals, import goods"। The Financial Express। Dhaka। ২৯ সেপ্টে ২০০৮ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৪।  "BKMEA team leaves for South Africa, Botswana"। দ্য ইন্ডিপেন্ডেন্ট। ঢাকা। সংগ্রহের তারিখ ১০ মার্চ ২০১৪। [স্থায়ীভাবে অকার্যকর সংযোগ] "Botswana, Bangladesh exporters sign accord"। MINISTRY OF FOREIGN AFFAIRS & INTERNATIONAL COOPERATION, Republic of Botswana। ১০ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৪।  "Commerce ministry to assess official trade tours"। ঢাকা ট্রিবিউন। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১৪।  "Delegation returns without any substantial outcome"। নিউ এজ। ঢাকা। সংগ্রহের তারিখ ১০ মার্চ ২০১৪।  টেমপ্লেট:বতসোয়ানার বৈদেশিক সম্পর্ক
কানাই ধাপ

কানাই ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। কানাই ধাপ একটি প্রত্নতাত্ত্বিক স্থাপনা। এটি গড়ের পশ্চিমে বামনপাড়া গ্রাম অবস্থিত। এখানে যে উল্লেখযোগ্য ঢিবিটি দৃষ্টিগোচর হয় তা ‘কানাই ধাপ’ নামে পরিচিত । মহাস্থান গড় থেকে দেড় কিলোমিটার পশ্চিমে এটি অবস্থিত। ১৮৫২ সালে এ গ্রামে যে সকল মুদ্রা আবিষ্কৃত হয়েছে এদের দু’ খানাতে গুপ্ত রাজত্বের প্রমাণ পাওয়া যায়। রাজেন্দ্রলাল মিত্রের বর্ণনানুযায়ী জানা যায় যে, এ দুটি মুদ্রার একটিতে সম্মুখে মহিন্দ্র সিংহ ও পশ্চাতে মহেন্দ্রগুপ্ত নামান্কিত এবং দ্বিতীয় মুদ্রায় চন্দ্রগুপ্তের নামান্কিত রয়েছে। তাতে অনুমিত হয় যে, এদের রাজত্বকাল ছিল খৃষ্টীয় অব্দে দ্বিতীয় ও তৃতীয় শতাব্দীতে । এই মুদ্রা দু’ খানিতে মিঃ বিভারিজ কর্তৃক এসিয়াটিক সোসাইটিতে প্রেরিত হয় । স্যার কানিংহামের মতানুসারে এই মুদ্রাগুলোতে উল্লখিত “মহেন্দ্রগুপ্ত” কুমারগুপ্তরই উপাধি মাত্র । এতে আরো প্রমাণিত হয় যে, “মহেন্দ্র” কুমার গুপ্তের উপনাম এবং ইনি দ্বিতীয় চন্দ্রগুপ্তের পুত্র । তার রাজত্বকাল ছিল ৪১৩ হতে ৪৫৫ শতাব্দ পর্যন্ত। এই ধাপের আশেপাশের বাসীন্দারা প্রত্নঢিবিটি থেকে গুপ্তযুগের কিছু পোড়ামাটির ফলক পেয়েছিল বলে জানা যায়। এছাড়াও আদি বাংলা অক্ষরের সীল পাওয়া যায়। বাংলাদেশের প্রত্নতাত্ত্বিক স্থানের তালিকা আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা- ১৭১, ISBN 984- 70112-0112-0 Archoalogical survey vol = xv page-116 Imperial Gazetteer-1980-11-page-294 উইকিমিডিয়া কমন্সে কানাই ধাপ সংক্রান্ত মিডিয়া রয়েছে।
জ্বলো চিতাবাঘ

জ্বলো চিতাবাঘ বাংলাদেশী কবি হুমায়ুন আজাদ রচিত দ্বিতীয় কাব্যগ্রন্থ। ১৯৮০ সালের মার্চে খান ব্রাদার্স অ্যান্ড কোং, ঢাকা, বাংলাদেশ থেকে এটি গ্রন্থাকারে প্রথম প্রকাশিত হয়। পরবর্তীতে এটি নওরোজ কিতাবিস্তান এবং আগামী প্রকাশনী থেকে প্রকাশিত হয়। এই বইটিতে মোট ৪৯টি কবিতা সংকলিত হয়েছে। কবিতাগুলোতে প্রেম, পরাবাস্তবতা, প্রকৃতি-বিরোধ ধারণা, আত্মজিজ্ঞাসা, আত্মগৌরব, আত্মপ্রচার, ব্যক্তি, রাষ্ট্র, সমাজ এবং ব্যক্তিগত অপারগতামূলকতা রয়েছে। প্রথম কাব্যগ্রন্থ অলৌকিক ইস্টিমারের থেকে ভিন্ন রকমের আবেগ নিয়ে হুমায়ুন আজাদ এই কবিতাটির বই লিখেছিলেন, 'অনুজের কবরপার্শ্বে' কবিতাটি ছিলো তার নিজেরই মৃত ভাই কালামের স্মৃতির উদ্দেশ্যের প্রতি। 'পরাবাস্তব বাংলা' কবিতাটির একটি অংশ হুমায়ুন আজাদ তার নিজেরই উপন্যাস ছাপ্পান্নো হাজার বর্গমাইল (১৯৯৪) এর প্রথম পরিচ্ছেদ 'শেষরাতে বিপ্লব এবং গুবরেপোকার দল'-এ ব্যবহার করেছিলেন। সৌন্দর্য শত্রুদের মধ্যে প্রেমিকার মৃত্যুতে নৌকো সবুজ সাবমেরিন পোশাকপরিচ্ছদ সান্ধ্যআইন পাপ শ্লোগান স্নান ঘণ্টাধ্বনি ঘুমের ভেতরে পরাবাস্তব বাংলা আধঘণ্টা বৃষ্টি থাবা পাড়াপ্রতিবেশী এসকেলেটর প্রেম তোমার সৌন্দর্য উত্থান নৈশ বাস্তবতা ধর্ষণ ভূতভবিষ্যৎ মাতাল পতনের আংটি ঠিক সময়ে আগুন নেভানো হয়েছিলো থীবী তুমি তো যাচ্ছো চলে কবির মুদ্রা স্বরাষ্ট্র ব্যক্তিগত নিঃসর্গ ব্যাধি অন্ধ রেলগাড়ি লাল ট্রেন শহর দ্বীপ হাতুড়ি গাছ মুখ তুলে ধরি অনুজের কবরপার্শ্বে একাকী কোরাস সবুজ জ্বলোচ্ছাস কবি সেও আছে পাশে অর্ধাংশ শালগাছ উন্মাদ ও অন্ধরা ছেড়াতার বন্যা এক বছর হুমায়ুন আজাদের গ্রন্থতালিকা আজাদ, হুমায়ুন (১৯৮০)। জ্বলো চিতাবাঘ। আগামী প্রকাশনী। পৃষ্ঠা ৫।  ওমর শামস (২৭ জুলাই ২০১৭)। "হুমায়ুন আজাদ-এর কবিতা"। বিডিনিউজ টোয়েন্টিফোর ডটকম। ৩১ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০২০।  আততায়ীদের সঙ্গে কথোপকথন - হুমায়ুন আজাদ ১৯৯৫, পৃ. ৭৭: [.........] আমার ছোটো ভাই কালামের মৃত্যু। সে আমার গায়ে গায়ে লেগে থাকতো, একদিন অঘ্রাণে কলেরায় মরে গেলো, আমার চোখ কয়েক বছর ধরে বিষণ্ণ কুয়াশায় ঢেকে গেলো। ওকে নিয়ে আমি কবিতা লিখেছি 'অনুজের কবরপার্শ্বে' নামে[......] হুমায়ুন আজাদ (১৯৯৫)। আততায়ীদের সঙ্গে কথোপকথন (প্রথম সংস্করণ)। ঢাকা: আগামী প্রকাশনী (প্রকাশিত হয় ফেব্রুয়ারি ১৯৯৫)। আইএসবিএন 978-984-04-1542-7।  জ্বলো চিতাবাঘ - ওপেন লাইব্রেরি, ইন্টারনেট আর্কাইভ গুডরিড্‌সে জ্বলো চিতাবাঘ
রুডলফ কম্ফনার

রুডলফ কম্ফনার একজন অস্ট্রীয় বংশোদ্ভূত মার্কিন প্রকৌশলী এবং পদার্থবিজ্ঞানী, যিনি ট্রাভেলিং-ওয়েভ টিউবের উদ্ভাবক হিসেবেই বেশি পরিচিত। রুডলফ কম্ফনার ১৯০৯ সালের ১৬ মে জন্মগ্রহণ করেন। তিনি অক্সফোর্ড বিশ্ববিদ্যালয় থেকে পদার্থবিজ্ঞানে ১৯৫১ সালে ডিফিল ডিগ্রি অর্জন করেন। সে বছরই ডিসেম্বরে তিনি বেল ল্যাবসে যোগদান করেন। তিনি ৫৫টি প্যাটেন্টের অধিকারী। ন্যাশনাল মেডেল অব সায়েন্স ১৯৭৫ ডাডেল মেডেল ১৯৫৫ ডেভিড সারনফ অ্যাওয়ার্ড ১৯৬০ স্টুয়ার্ট ব্যালেন্টাইন মেডেল ১৯৬০ আইইইই মেডেল অব অনার ১৯৭৩ সম্মানসূচক ডক্তর অব সায়েন্স, অক্সফোর্ড বিশ্ববিদ্যালয়, ১৯৬৯ http://ethw.org/Rudolf_Kompfner
প্রথাগত চীনা অক্ষর

এই নিবন্ধে চীনা পাঠ্য রয়েছে। সঠিক রেন্ডারিং সমর্থন ছাড়া, আপনি হয়ত চীনা লিপিসমূহ-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন। প্রথাগত চীনা অক্ষরসমূহ (প্রথাগত চীনা: 正體字/繁體字; সরলীকৃত চীনা: 正体字/繁体字; Pinyin: Zhèngtǐzì/Fántĭzì) হল সেই সব চীনা অক্ষর যা ১৯৪৬ সাল পর্যন্ত চীনের যাবতীয় লেখায় ব্যবহৃত হত। ১৯৪৬ এ চীনের অক্ষর সরলীকরণ ব্যবস্থায় বেশ কিছু অক্ষরের চেহারা সহজ করে দেওয়া হয়। কিন্তু ইতিহাসের বিভিন্ন পর্বে চীন থেকে যে সমস্ত প্রতিবেশী দেশ এই অক্ষরগুলো ধার করেছিল তারা এই ব্যবস্থা অনুসরণ করেনি। ফলে তাইওয়ান, হংকং ও ম্যাকাওয়ের লিপি এবং কাঞ্জি অভিধানের প্রমিত অক্ষর সেটসমূহে বর্তমানে সবচেয়ে বেশি প্রথাগত চীনা অক্ষর ব্যবহৃত হয়। প্রথাগত চীনা অক্ষর তাদের আধুনিক আকার পায় প্রথম হান সাম্রাজ্যের সময় করণিক লিপি উদ্ভবের সাথে, এবং ৫ম শতাব্দী (দক্ষিণাঞ্চলীয় ও উত্তরাঞ্চলীয় রাজবংশ সময়) থেকে এদের চেহারা কমবেশি স্থিতিশীল হয়েছিল। সরলীকৃত চীনা অক্ষরসমূহের সাথে প্রথাগত অক্ষরসমূহের বৈষম্য প্রদর্শনের জন্য রেট্রোন্যাম "প্রথাগত চীনা" ব্যবহার করা হয়। ১৯৫০ এর দশকে মূল চীনা ভূখণ্ডে গণপ্রজাতন্ত্রী চীন সরকার একটি আদর্শ অক্ষরের সেট চালু করে। প্রথাগত চীনা অক্ষরসমূহ বর্তমানে জাপান, তাইওয়ান, হংকং, এবং ম্যাকাও ছাড়াও দক্ষিণ-পূর্ব এশিয়ার বাইরে বৈদেশিক চীনা সম্প্রদায়ের মধ্যে ব্যবহার করা হয়। যদিও চীন মূলভূখন্ডের থেকে নতুন আগমনের ফলে সরলীকৃত অক্ষরে মুদ্রিত উপকরণের সংখ্যা অস্ট্রেলিয়া, মার্কিন যুক্তরাষ্ট্র এবং কানাডায় বাড়ছে। প্রবেশদ্বার:  ভাষা
জন রবিনসন পিয়ার্স

জন রবিনসন পিয়ার্স একজন মার্কিন প্রকৌশলী। পিয়ার্স ক্যালটেক থেকে ১৯৩৩ সালে তড়িৎ প্রকৌশলে ব্যাচেলর্স, ১৯৩৪ সালে মাস্টার্স এবং ১৯৩৬ সালে পিএইচডি ডিগ্রি অর্জন করেন। তিনি ১৯৭১ সালে ক্যালটেকে অধ্যাপক হিসেবে যোগদান করেন। তিনি ৯০টি প্যাটেন্টের অধিকারী। http://www.nytimes.com/2002/04/05/nyregion/john-robinson-pierce-92-a-father-of-the-transistor.html http://news.stanford.edu/news/2002/april10/pierceobit-410.html
জর্জ ক্লার্ক সাউথওয়ার্থ

জর্জ ক্লার্ক সাউথওয়ার্থ একজন মার্কিন প্রকৌশলী। সাউথওয়ার্থ ১৮৯০ সালের অগাস্ট পেন্সিলভেনিয়ায় জন্মগ্রহণ করেন। তিনি গ্রোভ সিটি কলেজ থেকে পদার্থবিজ্ঞানে ব্যাচেলর্স এবং মাস্টার্স ডিগ্রি অর্জন করেন। তিনি ইয়েল বিশ্ববিদ্যালয় থেকে ১৯২৩ সালে পিএইচডি ডিগ্রি অর্জন করেন। স্টুয়ার্ট ব্যালেন্টাইন মেডেল ১৯৪৭ আইইইই মেডেল অব অনার ১৯৬৩ http://ethw.org/George_C._Southworth
হিউ টয়

কর্নেল ক্লড হিউ টয়, এমবিই (ইংরেজি: Hugh Toye; জন্ম: ২৯ মার্চ, ১৯১৭ - মৃত্যু: ১৫ এপ্রিল, ২০১২) প্রথিতযশা ব্রিটিশ সামরিক গোয়েন্দা কর্মকর্তা ছিলেন। এছাড়াও, সামরিক কূটনীতিবিদ, শিক্ষাবিদ ও দক্ষিণ এশিয়া বিশেষজ্ঞ ছিলেন। দ্বিতীয় বিশ্বযুদ্ধকালীন তিনি ভারত ও বার্মায় কর্মরত ছিলেন। সম্মিলিত গোয়েন্দা সেবা অধিদপ্তরে কাজ করেন হিউ টয়। জাপানি সেনাবাহিনী ও আজাদ হিন্দ ফৌজের যুদ্ধবন্দী সৈনিকদের জিজ্ঞাসাবাদের দায়িত্বে ছিলেন তিনি। আজাদ হিন্দ ফৌজের প্রধান নেতাজী সুভাষচন্দ্র বসুকে অনুসরণে নিয়োজিত ছিলেন। টয়ের কর্মকাণ্ডগুলো আইএনএ’র ইতিহাসে লিপিবদ্ধ রয়েছে। বিশ্বযুদ্ধ পরবর্তী সময়ে দক্ষিণ-পূর্ব এশিয়ায় নিয়োজিত ব্রিটিশ সেনাবাহিনীতে কাজ করেন। ১৯৪৭ সালে মেজর পদবী নিয়ে স্বদেশে প্রত্যাবর্তন করেন। একই বছর তিনি এমবিই পদবীতে ভূষিত হন। বিভিন্ন পদে অবস্থান করে বার্মা, লাওস, হংকং ও ব্যাংককে ছিলেন। এ সময়ে অবশ্য সংক্ষিপ্ত সময়কালের জন্য ইউরোপে অবস্থান করেন। ১৯৬০-এর দশকের শেষদিকে অক্সফোর্ডের ন্যুফিল্ড কলেজ থেকে পিএইচডি ডিগ্রী লাভ করেন। ১৯৫৯ সালে দ্য স্প্রিঙ্গিং টাইগার শীর্ষক গ্রন্থ প্রকাশ করেন। এ গ্রন্থটি প্রথম প্রামাণিক দলিলরূপে যে-কোন পশ্চিমা সেনা কর্মকর্তা কর্তৃক লিখিত। ১৯৬৮ সালে লাওস: বাফার স্টেট অর ব্যাটলগ্রাউন্ড গ্রন্থ রচনা করেন। ১৯৭২ সালে সেনাবাহিনী থেকে অবসর গ্রহণ করেন তিনি। ১৯৯৯ সালে তার স্ত্রী বেটি’র দেহাবসান ঘটে। নবজাতক অবস্থায় তার সন্তান মৃত্যুবরণ করেছিল। ১৫ এপ্রিল, ২০১২ তারিখে ৯৫ বছর বয়সে টয়ের দেহাবসান ঘটে। Death Notices & Obituaries, Place an announcement, Hugh Toye The Telegraph obituary of Hugh Toye